‘એવું નથી સ્પર્શ, મારી મજબૂરી હતી. મને કોલેજમાં જવાની પરવાનગી એક શરતે જ આપવામાં આવી હતી કે હું કોઈ છોકરા સાથે મિત્રતા નહિ રાખું અને લવનું ચક્કર કે લવ મેરેજ તો સપનામાં પણ નહિ. તારા ઘરેથી ગયા પછી અમારા ઘરનું વાતાવરણ ખૂબ જ તંગ બની ગયું. મેં તારી સાથે લગ્ન કરવાની ઈચ્છા દર્શાવી તો પપ્પાને લાગ્યું કે મેં એમની શરતનો ઉલ્લંઘન કર્યો… પરિસ્થિતિ ખૂબ જ વણસી ગઈ… મરવા-મારવા સુધી વાત પહોંચી ગઈ. કાયમ મારા નિર્ણયોમાં પપ્પા સામે વિરોધ કરતી હું હારી ગઈ, મારા ઘર માટે. છતાં મેં પપ્પાની એક વાત માની કે સ્પર્શ સાથે લગ્ન નહિ કરૂં, પણ સાથે સાથે એ વાત પર અડગ અને મક્કમ રહી કે સ્પર્શ નહિ તો બીજું કોઈ નહિ. પપ્પાએ વી.આર.એસ. લઈ લીધું, બધાં અમદાવાદ આવી ગયા… નવું સીટી, નવી ઓળખાણ, નવું નામ મોહિની… પપ્પાએ મને સમાચાર આપતાં મેણું માર્યું કે તું જે સ્પર્શ જોડે પરણવા માંગતી હતી એ તો બીજી કોઈને પરણી ગયો.’